கேள்வி: முதலீட்டாளர் கல்வி மற்றும் பாதுகாப்பு நிதி - நிதி நிர்வாகம் என்பது என்ன?
பதில்: முதலீட்டாளர் கல்வி மற்றும் பாதுகாப்பு நிதியை நிர்வகிப்பதற்கு, இந்திய அரசால் நியமிக்கப்பட்ட ஒரு தலைவர், ஒரு தலைமை நிர்வாக அதிகாரி மற்றும் ஏழு உறுப்பினர்கள் கொண்ட முதலீட்டாளர் கல்வி மற்றும் பாதுகாப்பு நிதி ஆணையம் உள்ளது.. தலைமைக் கணக்குத் தணிக்கையாளர், இந்தியா கலந்து நிதி தொடர்பான கணக்குகள் மற்றும் பிற தொடர்புடைய பதிவுகளை பராமரிக்கிறது. இந்த ஆணையம் முதலீட்டாளர்களின் கோரப்படாத நிதியை முதலீட்டாளர் கல்வி மற்றும் பாதுகாப்பு நிதி சட்டத்தில் குறிப்பிடப்பட்டுள்ள நோக்கங்களுக்காக மட்டுமே பயன்படுத்திச் செலவிடும். இதன் கணக்குகளை இந்திய தலைமைக் கணக்குத் தணிக்கையாளர் தணிக்கை செய்வார். தணிக்கை செய்யப்பட்ட கணக்கு அறிக்கை மற்றும் வருடாந்திர அறிக்கையைகளையும் ஆணையம் இந்திய அரசுக்கு ஆண்டுதோறும் சமர்ப்பிக்கும். இந்திய அரசு அறிக்கைகளை நாடாளுமன்றத்தில் வைத்து விவாதம் நடத்தும். நிதிக்கு வரவு வைக்கப்படும் தொகைகள் * பரிமாற்றத் தேதியிலிருந்து ஏழு ஆண்டுகள் நிறுவனங்களால் செலுத்தப்படாதா அல்லது முதலீட்டாளர்களால் உரிமை கோரப்படாதா ஈவுத்தொகைகள் மற்றும் பங்குத் தொகைகள் முதலீட்டாளர் கல்வி மற்றும் பாதுகாப்பு நிதிக்கு வரவு வைக்கப்படும். * இந்திய நிறுமங்கள் சட்டம், 1956 இன் பிரிவு 205A(5) இன் கீழ், இந்திய அரசின் பொது வருவாய் கணக்கிற்கு மாற்றப்படும் தொகை, இந்திய நிறுவன சட்டம் 2013 இன் கீழ் செலுத்தப்படாமலோ அல்லது உரிமை கோரப்படாமலோ உள்ள தொகைகள். * .இந்திய முதலீட்டாளர் கல்வி மற்றும் பாதுகாப்பு நிதி தொகையிலிருந்து செய்யப்பட்ட முதலீடுகளிலிருந்து பெறப்பட்ட வட்டி அல்லது பிற வருமானங்கள். * வங்கி அல்லாத பிற நிதி நிறுவனங்களில் முதிர்ச்சியடைந்த வைப்புத் தொகைகள், அவை செலுத்த வேண்டிய தேதியிலிருந்து ஏழு ஆண்டுகளுக்கு உரிமை கோரப்படாமலும், செலுத்தப்படாமலும் உள்ள தொகைகள். * நிதி நிறுவனங்களில் முதிர்ச்சியடைந்த கடன் பத்திரங்கள் மற்றும் அவற்றின் மீது திரட்டப்பட்ட வட்டி, அவை செலுத்த வேண்டிய தேதியிலிருந்து ஏழு ஆண்டுகளுக்கு உரிமை கோரப்படாமலும் செலுத்தப்படாமலும் உள்ள தொகைகள். * நிறுவனங்களின் போனஸ் பங்குகள் மற்றும் முன்னுரிமைப் பங்குகளின் மீட்புத் தொகை, ஏழு அல்லது அதற்கு மேற்பட்ட ஆண்டுகளுக்கு உரிமை கோரப்படாமலும் அல்லது செலுத்தப்படாமலும் உள்ள தொகைகள்.